शिमला : धोखाधड़ी के आरोपी और चैनल24 के मालिक और ठगे गए बेरोजगारों के बीच तीन माह पहले हुआ समझौता सिरे नहीं चढ़ पाया है। इस पर पुलिस चैनल के मालिक राजेंद्र सिंह विदान को रोहतक से गिरफ्तार कर शिमला ले आई। आरोपी को गुरुवार को अदालत में पेश किया गया, जहां से उसे शुक्रवार तक पुलिस रिमांड पर भेजने का आदेश दिया गया। इस मामले में चैनल के महाप्रबंधक प्रेम शर्मा को पुलिस ने पिछले वर्ष गिरफ्तार कर लिया था, मगर चैनल मालिक भूमिगत हो गया था।